கேள்வி: டி. பி. எஸ். ஜெயராஜ் - வாழ்க்கைக் குறிப்பு பற்றி நீங்கள் என்ன அறிந்துள்ளீர்கள்?
பதில்: ஜெயராஜ் யாழ்ப்பாணம், துன்னாலையைச் சேர்ந்த குடும்பத்தில் கொழும்பு பிறந்தார்.[https://www.ft.lk/columns/d-b-s-jeyarajs-journey-home/4-259674# D.B.S. Jeyaraj’s journey home], DailyFT, 26 February 2014 கொழும்பு தூய தோமையர் தொடக்கப் பள்ளியிலும், பின்னர் வட்டுக்கோட்டை யாழ்ப்பாணக் கல்லூரியிலும் கல்வி பயின்றார். 1977 ஏப்பிரலில் வீரகேசரி (இதழ்) பத்திரிகையில் செய்தியாளராகப் பணியில் சேர்ந்தார். 1981 இல் "தி ஐலண்டு (இலங்கை)" ஆங்கிலப் பத்திரிகையில் சேர்ந்தார். ஜே. ஆர். ஜெயவர்தனாவின் ஆட்சிக் காலத்தில், இந்திய அமைதிப் படை விடுதலைப் புலிகள் இடையிலான மோதல்கள் குறித்த தனது செய்தியறிக்கையின் காரணமாக, ஜெயராஜ் 1987-இல் கைது செய்யப்பட்டார். அதன்பிறகு, ஆர்வர்டு பல்கலைக்கழகம் நீமன் ஆய்வு உதவித்தொகைக்குத் தேர்ந்தெடுக்கப்பட்டார். அங்கிருந்து அவர் 1989 இல் கனடாவிற்கு குடிபெயர்ந்தார், ஆனாலும், இலங்கை அரசியல் பற்றி தொடர்ந்து எழுதி வந்தார். தனது சொந்த எழுத்துக்களுக்குத் தேவையான தகவல்களைப் பெறுவதற்காக, இலங்கை அரசு, பாதுகாப்பு அமைப்புகள், அரசியல் கட்சிகள், சக பத்திரிகையாளர்கள் மத்தியில் ஒரு பரந்த தகவல் தொடர்பு வலையமைப்பை வளர்த்துக் கொண்டார். பிற்காலத்தில், ஜெயராஜ் டெய்லி மிரர், டெய்லி எஃப்.டி உள்ளிட்ட இலங்கை ஆங்கில நாளிதழ்களில் வாராந்திர பத்தி ஒன்றை எழுதி வந்தார். இவற்றில் பெரும்பாலும் அரசியலில் கவனம் செலுத்தியதோடு, இந்தியாவில் உள்ள தமிழ் மக்கள் கலாச்சாரம் குறித்தும், குடும்ப வம்சாவளிகள், நடிகர்கள், பின்னணிப் பாடகர்கள் பற்றிய குறிப்புகளும் இலங்கையுடனான அவர்களின் தொடர்புகளையும் ஆராய்ந்து எழுதி வந்தார். இவரது கடைசிக் கட்டுரை ''த மோர்னிங்'' இதழில் 2026 மே 17 இல் வெளிவந்தது.